**Srednja škola „Jure Kaštelan“ Omiš**

Trg kralja Tomislava 2

21310 Omiš

Obavijest o mjerama sigurnosti u školi i početku 2. polugodišta školske godine 2024./2025.

Dragi učenici, poštovani roditelji i posjetitelji

S obzirom na nedavni tragični događaj u Osnovnoj školi Prečko u Zagrebu ovim putem želimo vam skrenuti pozornost na primjeni osnovnih mjera zaštite i sigurnosti u odgojno – obrazovnim ustanovama.

**Od 07. siječnja 2025. godine uvodi se obveza zaključavanja svih ulaznih vrata škole tijekom cijelog radnog vremena**. Učenici su dužni doći na vrijeme u školu. **Tijekom malog odmora učenicima nije dopušteno napuštanje školske ustanove.**

Roditelji mogu ulaziti u školsku ustanovu samo u dogovorenim terminima uz prethodnu najavu ili na poziv od strane škole. Roditelji koji dolaze na informativne razgovore s razrednicima obvezni su poštovati raspored informacija te dogovorenim komunikacijskim kanalima razredniku najaviti dolazak na informativni razgovor.

**Svi ostali vanjski posjetitelji obavezni su najaviti dolazak u školske službe putem telefona 021/ 861 117 ili na adresu e-pošte** **ured@ss-jkastelan-omis.skole.hr**

**Prije ulaska u školsku zgradu roditelji i ostali posjetitelji dužni su radniku škole predočiti osobni identifikacijiski dokument koji ima fotografiju. Ukoliko ga nema ili to odbije neće moći ući u školsku zgradu.**

U prilogu ove obavijesti nalazi se Protokol o kontroli ulaska i izlaska u školskim ustanovama kojeg je donijelo Ministarstvo znanosti, obrazovanja i mladih.

**Drugo polugodište počinje u utorak 07. siječnja prema sljedećem rasporedu:**

**B smjena ujutro u 8:00**

**A smjena popodne u 14:00**